Hoekom sal jy van die huis af wil werk? Want dan het jy meer beheer oor jou tyd. Jy kan dalk korter ure of meer gemaklike ure werk. Jy kan beskikbaar wees wanneer jou kinders jou nodig het, en dan weer, wanneer dit niemand pla nie, kan jy aan jou werk aandag gee. Jy kan selfs vir ‘n kleiner inkomste werk omdat jy nie vir nasorg vir jou kinders, ekstra klere, selfs ‘n ekstra motor hoef te betaal nie. Dis glad nie te sê dat jy ‘n swakker salaris sal verdien as jou “werkende” kollega nie! Dis ook ‘n goeie manier vir diegene wat later weer die arbeidsmark voluit wil betree, om in voeling te bly…
As jy naby een van die land se hoofpaaie woon, kan jy dalk begin kos maak vir die Siele op Wiele. Kyk ‘n bietjie na hierdie bloginskrywing hieroor. Ek dink regtig hier is ‘n groot behoefte aan so iets.
Troutip: Skryf 10 dinge waarvan jy hou van jou huweliksmaat, op ‘n papiertjie en bêre dit op ‘n plek waar jy dit maklik sal raaksien.
Lynette, ek het die stukkie waar jy werk soek, uitgehaal, omdat hierdie nie ‘n werksoekblad is nie. Maar ek is trots op jou wat bereid is om in mense se huise te werk en wasgoed te was en kos te maak. Ek hoop dat die deure sommer vinnig vir jou sal oopgaan.